|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ****ΠΕΡΙΦΕΡΕΙΑ ΔΥΤΙΚΗΣ ΜΑΚΕΔΟΝΙΑΣ****ΓΡΑΦΕΙΟ ΑΝΤΙΠΕΡΙΦΕΡΕΙΑΡΧΗ** **ΕΠΙΧΕΙΡΗΜΑΤΙΚΟΤΗΤΑΣ ΚΑΙ ΜΕΤΑΦΟΡΩΝ** |  |  |
|  |  |

|  |  |  |  |
| --- | --- | --- | --- |
| Ταχ. Δ/νση | : | Περιοχή ΖΕΠ Κοζάνης | **ΠΡΟΣ:** **ΜΜΕ** |
| Ταχ. Κώδικας | : | 50100 |
| Τηλέφωνο | : | 2461052624 |
| E-mail | : | n.lyssaridis@pdm.gov.gr |  |

**Δελτίο Τύπου**

**Η Περιφέρεια Δυτικής Μακεδονίας στην 89η Διεθνή Έκθεση Θεσσαλονίκης**

Τον πολιτισμό, τα τοπικά προϊόντα και τις αναπτυξιακές δυνατότητες της περιοχής πρόβαλε η Περιφέρεια Δυτικής Μακεδονίας με τη συμμετοχή της στην 89η Διεθνή Έκθεση Θεσσαλονίκης.

Το περίπτερο της Περιφέρειας αποτέλεσε πόλο έλξης για χιλιάδες επισκέπτες, οι οποίοι είχαν την ευκαιρία να γνωρίσουν τη γαστρονομία και την πολιτιστική κληρονομιά της Δυτικής Μακεδονίας.

Ιδιαίτερη απήχηση είχε η γαστρονομική εκδήλωση της Παρασκευής 12 Σεπτεμβρίου, όπου παρουσιάστηκαν τοπικά προϊόντα και παραδοσιακές συνταγές, αναδεικνύοντας τον πλούτο και την ποιότητα της μακεδονικής κουζίνας.

Το κοινό απόλαυσε, επίσης, την ξεχωριστή εμφάνιση του Χορευτικού Συλλόγου Γρεβενιωτών Θεσσαλονίκης, που με τις παραδοσιακές φορεσιές και τους χορούς του μετέφερε αυθεντικά την παράδοση της περιοχής.

Ο Αντιπεριφερειάρχης Επιχειρηματικότητας και Μεταφορών, Νίκος Λυσσαρίδης, ήταν παρών καθ’ όλη τη διάρκεια της Έκθεσης, εκπροσωπώντας με συνέπεια την Περιφέρεια Δυτικής Μακεδονίας. Η παρουσία του ανέδειξε τον αναπτυξιακό ρόλο και τη στρατηγική κατεύθυνση της Περιφέρειας, δίνοντας έμφαση στην προώθηση της επιχειρηματικότητας και στην ενίσχυση της εξωστρέφειας της περιοχής.

Η Περιφέρεια Δυτικής Μακεδονίας παραμένει προσηλωμένη στη στρατηγική της για βιώσιμη ανάπτυξη και ενίσχυση της τοπικής οικονομίας. Μέσα από δράσεις εξωστρέφειας και ανάδειξης των συγκριτικών πλεονεκτημάτων της, συνεχίζει να δημιουργεί τις προϋποθέσεις ώστε η περιοχή να εξελιχθεί σε ισχυρό κέντρο πολιτισμού και επιχειρηματικότητας.